اویان نیوز: عراق باخانلار کابینهسینین باش سکرترلیغیندن ائدیلن آچیقلامادا، خالقی قیاما تشویق ائتمهنین آنایاسایا و قانونلارا ضد بیر داورانیش اولدوغونو ایفاده ائدیلدی
عراق حکومتی، اؤلکهدهکی اوستان کونسئیلرینی، خالقی سیویل عصیانا و دولت ایدارهلرینده ایش بوراخما حرکتینه چاغیرمامالاری ایستیقامتینده خبردار ائتدی.
عراق باخانلار کابینهسینین باش سکرترلیغیندن ائدیلن آچیقلامادا، خالقی قیاما تشویق ائتمهنین آنایاسایا و قانونلارا ضد بیر داورانیش اولدوغونو ایفاده ائدیلدی.
آنایاسایا و قانونلارین، ایفاده آزادلیغینا ایجازه وئردیگینی ایفاده ائدیلن آچیقلامادا، آزادلیغین، اجتماعی نظم ایله ضدیتین اولماسینا، قانونلار چرچیوهسینده ایستیفاده ائدیلمهسی لازیم اولدوغو وورغولاندی.
خالقی بو جور حرکتلره دعوتین، بحران و قاریشیقلیقلا نتیجهلندیگی یازیلان آچیقلامادا، باخانلار و لیدرلر، حکومتین قرارلارینی تطبیق و دولت ایدارهلرینده خیدمتی آکساتما حرکتلرینی قارشیسینی آلماغا چاغیریلدی.
دیگر طرفدن، انبار، ساماررا و موصولداکی گؤستریچیلره دستک اولماق اوچون بو گون عراقین شیمالینداکی کرکوک شهرینده، جومه گونو ده تیکریتده باریش اعتراض گؤستریلری تشکیل ائدیلمهسی گؤزلنیلیر.
انبار، نینووا و صلاحددین کیمی شهرلرده کئچدیگیمیز گونلرده توپلانان آرالاریندا دین آداملاری، طایفه رئیسلری و دولت مسئولارینین ده اولدوغو گؤستریچیلر حکومتدن سیاستینی دگیشدیرمهسینی و محبوسلاری سربست بوراخماسینی ایستمیشدی.
ت.ر.ت. تورکی
azb_Arab azb_Arab azb_Arab azb_Arab azb_Arab azb_Arab azb_Arab ckb_Arab